
PROIECT

HOTĂRÂREA nr. ..................../ 30.07.2026

  privind aprobarea mandatării domnului Masculic Csaba ca reprezentant al U.A.T Satu Mare în Adunarea Generală Ordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administraţie nr. 31/2026


Consiliul Local al Municipiului Satu Mare,

	Analizând proiectul de hotărâre înregistrat sub nr. ......................., referatul de aprobare al Primarului Municipiului Satu Mare înregistrat sub nr. 44321/27.07.2026, în calitate de inițiator, raportul de specialitate al Compartimentului Guvernanță corporativă din cadrul aparatului de specialitate al primarului, înregistrat sub nr. 44322/27.07.2026, avizele comisiilor de specialitate ale consiliului local, de raportul de specialitate al Apaserv Satu Mare S.A.  nr. 13493/27.07.2026, raportul de specialitate al Serviciului Juridic nr. 44368/27.07.2026,
Ţinând seama de:
· Dispoziția nr. 771/26.10.2024 privind delegarea dlui Masculic Csaba în calitate de reprezentant al Municipiului Satu Mare în Adunarea Generală a Acționarilor  la APASERV Satu Mare S.A.;
· Hotărârea Consiliului de Administrație APASERV SATU MARE S.A. nr. 29/19.06.2026 privind aprobarea componentei integrale a Planului de administrare al Apaserv Satu Mare S.A. 2025 - 2029;
· Hotărârea Consiliului de Administraţie APASERV SATU MARE S.A. nr. 31/19.06.2026 privind convocarea Adunărilor Generale a Acționarilor ale Apaserv Satu Mare S.A.
· [bookmark: _GoBack]Adresa APASERV SATU MARE S.A. nr. 13494/27.07.2026 înregistrată la Primăria Satu Mare sub nr. 44270/27.07.2026,
Luând în considerare prevederile:
· Art. 17 şi art. 18 lit. k) din Actul Constitutiv al Apaserv Satu Mare S.A aprobat de Consiliul Local Satu Mare prin Hotărârea nr. 29/28.02.2019;
·  Art. 2 pct. 2 lit. b) şi art. 30 din OUG nr. 109/2011 privind guvernanța corporativă a întreprinderilor publice, cu modificările şi completările ulterioare;
· Art. 125 din Legea societăţilor nr. 31/1990, republicată, cu modificările şi completările ulterioare; 

În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,
În baza prevederilor art. 129 alin. (2) lit. a) coroborat cu prevederile alin.(3) lit. d) din O.U.G. nr. 57/2019 privind Codul administrativ, cu modificările și completările ulterioare,
	În temeiul prevederilor art. 139 alin. (3) lit. h) și ale art. 196 alin. (1) lit. a) din O.U.G nr. 57/2019 privind Codul administrativ, cu modificările și completările ulterioare, 
Adoptă prezenta,

H O T Ă R Â R E:

[bookmark: _Hlk66439079]Art. 1. Se aprobă mandatarea domnului Masculic Csaba, reprezentant al U.A.T Satu Mare în Adunarea Generală Extraordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administraţie nr. 31/2026 având ca obiect aprobarea indicatorilor-cheie de performanţă – anexați la prezenta hotărâre, rezultaţi din Planul de administrare 2025-2029 al APASERV SATU MARE S.A. aprobat prin Hotărârea Consiliului de Administrație al Apaserv Satu Mare S.A. Nr. 29/2026.

Art. 2. Se acordă mandat domnului Masculic Csaba, reprezentantul Municipiului SATU MARE în Adunarea Generală a Acționarilor a APASERV SATU MARE S.A., de a vota ”pentru” în sensul celor aprobate prin prezenta hotărâre.

Art. 3. Se acordă mandat domnului Masculic Csaba reprezentantul Municipiului Satu Mare în Adunarea Generală a Acționarilor a APASERV SATU MARE S.A. de a încheia Actele adiționale la Contractele de mandat ale membrilor Consiliului de Administrație al APASERV SATU MARE S.A.

Art. 4. Cu ducerea la îndeplinire a prezentei hotărâri se încredințează Consiliul de Administrație al APASERV SATU MARE S.A.



Art. 5. Prezenta hotărâre se comunică:
· Instituției Prefectului – Județul Satu Mare,
· Primarului Municipiului Satu Mare, 
· Domnului Masculic Csaba, administrator public al Municipiului Satu Mare,
· APASERV SATU MARE S.A.
· Compartimentului Guvernanță Corporativă din cadrul Primăriei Municipiului Satu Mare, 
· Se publică în Monitorul Oficial Local al Municipiului Satu Mare.









INIŢIATOR PROIECT,
       PRIMAR
        Kereskényi Gábor




                                                            AVIZAT,
					         Secretar general al municipiului,
						      Mihaela Maria Racolța












Th/Red: Chiș Alberto George
2

image1.png




